alexandrainst/scandi-wiki huggingface dataset:
Ratri

Ratri eller Ratridevi er gudinne for natta i vedisk hinduisme. Ho er sett på som ei vennlegsinna gudinne som gjev kvile og kan verna mot mørke trugsmål som kjem om natta, som tjuvar og rovdyr, eller i overført tyding dårlege eigenskapar, som gråde og sinne. 

Gudinna er skildra som ei svart ung kvinne med langt, laust hår og ei løkke i handa i Samaveda. Det viktigaste hymnet til Ratridevi er Ratrisukta i Rigveda. Ein dyrka Ratri om natta, til dømes ved å messa dette hymnet.

Samband med andre gudar 
Ratri er syster til Usjas, morgonen, og nokre stader òg til Agni, elden. Ho er dotter av Dyaus.

Ein har sett henne i samband med gudinna Vagdevi, eller Sarasvati, ettersom dei to har mange likskapar. Andre har vidareført henne til den mørke og skremmande gudinna Kali.

Ettersom ratri ganske enkelt tyder 'natt' på sanskrit, finn ein ordet igjen i mange samanhengar som ikkje har med gudinna å gjera, til dømes i namnet på høgtidene navaratri og sjivaratri.

Kjelder 
 Tantra and the Tantrik Hindu religion : Shakti and Shakta av Arthur Avalon (Sir John Woodroffe)]
 Indian Myth and Legend av Donald A. Mackenzie
 Ratri Sukta: Ode to The Deity of Night  av Srinjay Chakravarti

Natt
Vediske gudar
Tupac Shakur

Tupac Amaru Shakur (), fødenamn Lesane Parish Crooks, var ein kjend rappar frå USA.

Tupac er kanskje mest kjend under aliaset 2Pac, som han tok då han byrja å spela med rappegruppa Digital Underground. Mot slutten av livet tok han også aliaset Makaveli etter den italienske adelsmannen og forfattaren Niccolò Machiavelli.

Shakur var fødd i Bronx i New York. Han døydde i Las Vegas etter å ha blitt skoten av ukjende i ein forbipasserande bil. Mor hans, Afeni Shakur, var medlem av Black Panthers, 'Svarte pantarar', som kjempa for afroamerikanarar mellom anna gjennom valdsbruk, og var gravid medan ho sett i fengsel for å ha framsett bombetruslar. Far hans, Mutulu Shakur, var også med i den omstridde organisasjonen.

Afroamerikanarar
USA-amerikanske rapparar
Musikarar frå New York City
1950-åra

1950-åra var prega av desse hendingane:

Verda 
 Koreakrigen raste frå 1950 til 1953
 Sovjetunionen og Storbritannia utvikla atomvåpen.
 Opprettinga av militæralliansen Warszawapakta.
 Den europesiske fellesskapen (EF) blei oppretta.
 Utspelinga av Suezkrisa.

 Vest-Tyskland blei anerkjend som sjølvstendig stat av 15 nasjonar og fekk medlemskap i NATO.
 Opprør i Ungarn i 1956 blei slått ned.

Teknologi 
 Den første regulære kringkastinga av fargefjernsyn kom til i USA.
 Sovjetunionen skaut opp den første menneskeskapte satellitten, Sputnik 1, deretter Sputnik 2 med hunden Laika om bord, og seinare månesondane Luna 2 og Luna 3.

Noreg 
 Opptøyar i Oslo etter premieren av filmen Rock Around the Clock.
 Kong Haakon VII døydde i 1957, og Kronprins Olav overtok som konge av Noreg.

 
Tiår
Bybrua i Stavanger

Bybrua i Stavanger er ei bru i Stavanger kommune, frå Storhaug til Hundvåg. Brua var den første skråstagbrua i Noreg, opna i 1978. 

Hovudspennet er på 185 m, medan samla lengd er 1067 m. 

Erik Ruuds mek. verksted hadde stålentreprisen.

Vegbruer i Rogaland
Skråstagbruer
Vegar i Stavanger
Bruer opna i 1977
1977 i Noreg
1980-åra

1980-åra er tidsrommet frå 1980 til 1989.

Hendingar i utlandet 

 Den kalde krigen var på sitt kaldaste.
 Dei første NMT-netta for mobiltelefoni vart sette i drift.
 Den personlege datamaskinen vart oppfunnen.
 Kompaktplata vart teken i bruk for lagring og omsetjing av musikk.
 Dei første romferjene vart konstruerte.
 Sjukdomen AIDS vart oppdaga.
 Tsjernobyl-ulukka spreidde radioaktiv forureining over delar av Europa.
 Berlinmuren fall i 1989.
 Dei første hand-heldte mobiltelefonapparata vart laga.

Hendingar i Noreg 

 Gro Harlem Brundtland vart den første kvinnelege statsministeren i Noreg.

Viktige personar 

 Gro Harlem Brundtland
 Leonid Brezjnev
 Mikhail Gorbatsjov
 Ronald Reagan
 Margaret Thatcher
 Michael Jackson
 Madonna
 François Mitterrand
 Helmut Kohl
 Saddam Hussein
 George H.W. Bush
 Kim Il-sung
 Indira Gandhi
 Augusto Pinochet
 Fidel Castro
 Yitzhak Shamir
 Pave Johannes Paul II
 Diego Maradona

 
Tiår
1990-åra



Hendingar i utlandet 

 Dei første GSM-netta vart sette i drift.
 Folkemordet i Rwanda

Hendingar i Noreg 

 OL på Lillehammer

Viktige personar 

 Nelson Mandela
 George H.W. Bush
 Bill Clinton
 Boris Jeltsin
 Mikhail Gorbatsjov
 John Major
 Tony Blair
 François Mitterrand
 Jacques Chirac
 Helmut Kohl
 Gerhard Schröder
 Saddam Hussein
 Yasir Arafat
 Yitzhak Rabin
 Kim Il-sung
 Fidel Castro
 Slobodan Milošević

 
Tiår
SPQR

SPQR er ei forkorting for Senatus Populusque Romanus, dvs. «det romerske senatet og folket». Forkortinga var først ei nemning på den romerske republikken og deretter 
Romarriket under dei romerske keisarane. Forkortinga har seinare vore nytta som eit synonym for Roma kommune.

Inskripsjonen på Saturntempelet på Forum Romanum (i Roma) lyder: «SENATVS POPVLVSQVE ROMANVS INCENDIO CONSVMPTVM RESTITVIT», dvs. «Senatet og det romerske folket attoppbygde dette (tempelet), etter at det vart øydelagd av eld».

Nokre gongar vert den meir humoristiske italienske forvrenginga Sono Pazzi Questi Romani, d.v.s. Dei er ikkje kloke, dei der romarane.  Mellom anna er dette kjend frå teikneserien om Asterix.

Merknadar

Forkortingar
Romarriket
Latinske ord og uttrykk
Jan Erik Rekdal

Jan Erik Rekdal () er ein norsk lyrikar og vitskapsmann. Han er professor i irsk språk og kultur ved Institutt for lingvistiske og nordiske studium, Universitetet i Oslo og har omsett irsk litteratur til norsk.

Han vart medlem av Det Norske Videnskaps-Akademi (2020).

Skrifter

Eigne 
 Vandring på verdens vestkyst. Dikt. Oslo 1975. (Òg nokre omsette dikt.)
 Linedanseren. Dikt. Oslo 1976.
 Med sentrum i periferien. Dikt. Oslo 1978.
 Månens vikariat. Dikt. Oslo 1981.
 Oppstandelse nærvær. Dikt. Oslo 1985.
 Interaction of pagan and Christian traditions in mediaeval Irish narratives Collegium Medievale 3, 5-18. 1990.
 The Irish Ideal of Pilgrimage i Härdelin A. (ed.) In Quest of the Kingdom - Ten Papers on Medieval Monastic Spirituality Bibliotheca Theologiae Practicae 48, 9-26. Stockholm 1991.
 From profile to face : an analysis of the portrayal of Colum Cille in his sixteenth-century Life by Maghnus Ó Domhnaill - Betha ColuimbChille. Avhandling. Oslo 1995.
 I Rumis skygge. Dikt. Oslo 1997.
 Parallels between the Norwegian Legend of St Sunniva and Irish Voyage Tales H.B. Clarke, M. Ní Mhaonaigh & R. Ó Floinn (red.)Ireland and Scandinavia in the Early Viking Age, 277-287. Four Courts Press, Dublin 1998.
 Irland forteller. Redaktør, innleiing. Oslo 2000.
 Masker. Redaktør, med Andreas Sveen. Oslo 2000.
 Sunnivalegenden - irsk rekved mellom norrøne fjæresteiner? Artikkel. Oslo 2004.
 Hotellvertens bedrøvelse og andre samtaler. Dikt. Oslo 2007

Omsettingar 
 Irsk lyrikk. Dikt. Oslo 1985.
 Poesi i margen. Essay om eldre irskspråklig naturpoesi. Oslo 1997.
 Ó Cadhain, Máirtín: Kirkegårdsjord. Med etterord. Oslo 1995. 
 Keltiske myter. Verdens Hellige Skrifter, Bokklubben, 2006

Utmerkingar 
 1978 Hartvig Kirans minnepris

Bakgrunnsstoff 
	
 Store Norske Leksikon om Rekdal.

Rekdal, Jan Erik
Norske forfattarar
Professorar ved Universitetet i Oslo
Norske omsetjarar
Gotlands län

Gotlands län er eit len i Sverige. Lenet omfattar landskapet Gotland som ligg på ei øy i Austersjøen. Gotlands län fell saman med Gotlands kommune. Gotland er det minste lenet etter folketal, med 58 000 innbyggjarar. Administrasjonsstad er Visby.

By 
 Visby

Herad 
 Gotlands norra härad
 Gotlands södra härad

Bakgrunnsstoff 
 Länstyrelsen Gotlands län

 
Len i Sverige
Gävleborgs län

Gävleborgs län er eit len i Sverige. Det grensar til lena Uppsala län, Västmanlands län, Dalarnas län, Jämtlands län og Västernorrlands län.

Landskap 

Landskapa Gästrikland og Hälsingland omfattar nesten heile dagens Gävleborg län.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Gävleborgs län 

Bollnäs
Gävle
Hudiksvall
Sandviken
Söderhamn

Kjelder

Denne artikkelen bygger på «Gävleborgs län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Hallands län

Hallands län er eit len i det sørvestlege Sverige. Det grensar til lena Västra Götalands län, Jönköpings län, Kronobergs län og Skåne län.

Landskap 

Landskapet Halland omfattar nesten heile dagens Hallands län, med unntak av kommunen Hylte som tilhøyrer Småland

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar 

Falkenberg
Halmstad
Kungsbacka
Laholm
Varberg

Kjelder

Denne artikkelen bygger på «Hallands län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Jämtlands län

Jämtlands län er eit len i Sverige. Jämtlands län ligg sør i Norrland, men i midt- Sverige og omfattar landskapa Jämtland og Härjedalen i tillegg til delar av Ångermanland og Hälsingland. Nokre mindre område i Dalarna, Medelpad og Lappland inngår i lenet. Jämtlands län utgjer 12 % av den totale flatevidda til Sverige, 49 443 km². Største byen og administrasjonssenter er Östersund.

Landskap 
Jämtlands län er delt inn i landskapa Jämtland og Härjedalen.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar 
 Östersund

Bakgrunnsstoff 
 Länsstyrelsen i Jämtlands län
 Jämtland-Härjedalen Turism 
 jamtland.se 

 
Len i Sverige
Jönköpings län

Jönköpings län er eit len i det sørlege Sverige. Det grensar til fylka Hallands län, Västra Götalands län, Östergötlands län, Kalmar län og Kronobergs län.

Landskap 
Jönköpings län representerer den nordvestlege delen av landskapet Småland, med unntak av nokre kommunar (Habo, Mullsjö) som høyrer til Västergötland.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Jönköpings län 
 Eksjö
 Gränna
 Huskvarna
 Jönköping
 Nässjö
 Sävsjö
 Tranås
 Vetlanda
 Värnamo

Kjelder

Denne artikkelen bygger på «Jönköpings län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Kalmar län

Kalmar län (Kalmars län) er eit len i det sørlege Sverige. Det grensar til lena Kronobergs län, Jönköpings län, Blekinge län og Östergötlands län.

Landskap 

Kalmar län dekker den austlege delen av landskapet Småland og heile landskapet Öland

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Kalmar län
Borgholm
Kalmar
Oskarshamn
Nybro
Vimmerby
Västervik

Kjelder

Denne artikkelen bygger på «Kalmar län» frå ,  den 24. juni 2012. 
 oppgav desse kjeldene: 
Statistiska centralbyrån 31 mars 2009

 
Len i Sverige
Kronobergs län

Kronobergs län er eit len sør i Sverige. Det grensar til lena Skåne län, Hallands län, Jönköpings län, Kalmar län og Blekinge län.

Landskap 

Geografisk er Kronobergs län sjølve hjartet i landskapet Småland. Kronobergs län fekk den noverande forma si då Jönköpings län vart skilt ut som eit eige len i 1687.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Kronobergs län 

Ljungby
Växjö

Kjelder
Denne artikkelen bygger på «Kronobergs län» frå ,  den 24. juni 2012. 
 oppgav desse kjeldene: 
Statistiska centralbyrån 31 mars 2009
 

 
Len i Sverige
Skåne län

Skåne län er eit len i det sørlege Sverige. Det grensar til lena Hallands län, Kronobergs län og Blekinge län.

Landskap 

Landskapet Skåne har omtrent dei same grensene som dagens Skåne län. Skånes landskap er òg særs flatt, noko som har sett sitt preg på jordbruket i Skåne. Det høgaste punktet i Skåne er Söderåsen (212,2 moh).

Administrasjon 

Skåne län vart danna i 1997 ved at dei to skånske lena Malmöhus län og Kristianstads län vart slått saman til ei eining. Fram til samlinga var det dårleg offentleg kommunikasjon mellom dei to delane av landskapet. Ein av dei første oppgåvene i regionen var å opprette buss- og toglinjer mellom dei to tidlegare lena ved å skipe selskapet Skånetrafiken.

Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken. 

Skåne län er eit av lena som har fått (som ei prøveordning saman med Västra Götaland og Gotland) utvida ansvarsområde delegert frå den sentrale svenske regjeringa.

Kjelder 
 Denne artikkelen bygger på «Skåne län» frå ,  den 24. juni 2012. 
 oppgav desse kjeldene: 
Statistiska centralbyrån 31 mars 2009
 

 
Len i Sverige
Stockholms län

Stockholms län er eit len i Sverige. Det ligg aust i Svealand og grensar til Uppsala län og Södermanlands län. I dette lenet bur rundt ein femtedel av innbyggjarane i landet, og det er det tettst folkesette i Sverige.

Administrasjonsstaden for lenet er den svenske hovudstaden Stockholm. Før 1968 var Stockholm by styrt som eiga administrativ eining.

Byar og tettstader 
Tettstadene i Stockholms län går i mange høbr ut over kommunegrensene. I 2005 var dei ti største tettstadene:

Kjelder 
 Denne artikkelen bygger på «Stockholms län» frå ,  den 26. desember 2010.  
 

Len i Sverige
Len i Sverige
Stockholms län
Södermanlands län

Södermanlands län er eit len på søraustkysten av Sverige. Det grensar til lena Östergötlands län, Örebro län, Västmanlands län, Uppsala län og Stockholms län.

Landskap 

Landskapet Södermanland omfattar omtrent heile dagens Södermanlands län og ein del av Stockholms län.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Södermanlands län 
Eskilstuna
Flen
Katrineholm
Mariefred
Nyköping
Oxelösund
Strängnäs
Torshälla
Trosa

Kjelder
Denne artikkelen bygger på «Södermanlands län» frå ,  den 24. juni 2012. 
 oppgav desse kjeldene:

 
Len i Sverige
Uppsala län

Uppsala län er eit len i det midtre Sverige. Det grensar til Stockholms län, Södermanlands län, Västmanlands län og Gävleborgs län.

Landskap 

Landskapet Uppland omfatta heile dagens Uppsala län og ein del av Stockholms län.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar i Uppsala län 
Enköping
Uppsala
Öregrund
Östhammar

Kjelder

Denne artikkelen bygger på «Uppsala län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Värmlands län

Värmlands län er eit len i det midtre Sverige. Det grensar til lena Dalarnas län, Örebro län og Västra Götalands län og dei norske fylka Østfold, Akershus og Hedmark.

Landskap 

Landskapet Värmland omfattar omtrent heile dagens Värmlands län, samt Karlskoga i Örebro län og Amnehärads församling i Gullspångs kommun i Västra Götalands län.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Kommunar 
 Arvika kommun
 Eda kommun
 Filipstads kommun
 Forshaga kommun
 Grums kommun
 Hagfors kommun
 Hammarö kommun
 Karlstads kommun
 Kils kommun
 Kristinehamns kommun
 Munkfors kommun
 Storfors kommun
 Sunne kommun
 Säffle kommun
 Torsby kommun
 Årjängs kommun 

 
Len i Sverige
Västernorrlands län

Västernorrlands län er eit len i det nordlege Sverige. Det grensar til lena Gävleborgs län, Jämtlands län og Västerbottens län.

Landskap 

Västernorrlands län ligg i landskapa Ångermanland og Medelpad

Administrasjon 

Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Kjelder

Denne artikkelen bygger på «Västernorrlands län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Västmanlands län

Västmanlands län er eit len i det midtre Sverige. Det grenser til lena Södermanlands län, Örebro län, Dalarnas län og Uppsala län.

Landskap 
Landskapet Västmanland omfattar omtrent heile dagens Västmanlands län.

Administrasjon 
Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Byar 
 Arboga
 Fagersta
 Köping
 Sala
 Västerås

 
Len i Sverige
Örebro län

Örebro län er eit len i det midtre Sverige. Det grensar til lena Västra Götalands län, Värmlands län, Dalarnas län, Västmanlands län, Södermanlands län og Östergötlands län.

Landskap 

Örebro län er delt i mellom dei tre landskapa Närke, Västmanland og Värmland.

Administrasjon 

Hovudoppgåvene for lensadministrasjonen er å utføre dei oppgåvene gjeven av Riksdagen og den svenske regjeringa, å koordinere og oppmuntre til økonomisk vekst i länet og ivareta rettstryggleiken.

Kjelder

Denne artikkelen bygger på «Örebro län» frå ,  den 24. juni 2012. 
 oppgav desse kjeldene:
Statistiska centralbyrån 31 mars 2009

 
Len i Sverige
Östergötlands län

Östergötlands län er eit len i Sverige. Det består fremst av landskapet Östergötland, men òg mindre delar av Södermanland, Närke og Småland. Residensstad er Linköping, som òg er den største byen i lenet.

Kommunar i Östergötlands län
Boxholms kommun
Finspångs kommun
Kinda kommun
Linköpings kommun
Mjölby kommun
Motala kommun
Norrköpings kommun
Söderköpings kommun
Vadstena kommun
Valdemarsviks kommun
Ydre kommun
Åtvidabergs kommun
Ödeshögs kommun

Centralortar
Boxholm
Finspång
Kisa
Linköping
Mjölby
Motala
Norrköping
Söderköping
Vadstena
Valdemarsvik
Åtvidaberg
Ödeshög
Österbymo

Len i Sverige
Máirtín Ó Cadhain

Máirtín Ó Cadhain () var ein av dei mest framståande irskspråklege forfattarane på 1900-talet.

Han var frå Connemara, var irsk nasjonalist med band til IRA og språkaktivist. Han var internert av politiske grunnar frå 1942 til 1949. I si diktargjerning var han modernist og nytta eit vidt spekter av dialektar (til og med skotsk gælisk). Han skreiv utelukkande på irsk, i motsetnad til andre forfattarar frå dei irskpråklege områda, t.d. Liam Ó Flaithearta som skifta namn til O'Flaherty og språk til engelsk etter han slo i gjennom. 

Ó Cadhain skreiv ei rekke noveller, dessutan tre romanar. Berre ein av romanane blei gjeve ut mens han levde; Cré na Cille i 1949. Boka er samtalar mellom gravlagde på ein kyrkjegard og er eit absurd bilete på livet på den irske landsbygda. Trass i at romanen er kjent som ei sentral bok i irsk litteratur, kom den fyrste omsettinga av boka til eit anna språk ikkje før i 1995. Det var til norsk (Kirkegårdsjord) ved Jan Erik Rekdal.

Fleire skrifter er blitt gjeve ut etter han døyde. Han var utdanna lærar og blei æresprofessor i irsk ved Trinity College i Dublin året han døyde.

Kjelder 

Irske forfattarar
Lappland i Sverige

Lappland er eit landskap i øvre Norrland i Nord-Sverige. Området grensar til Noreg i vest, i nordaust til Finland, i aust til Norrbotten og Västerbotten i tillegg til Ångermanland og Jämtland i sør. Lappland er Sveriges største landskap og utgjer kring ein fjerdedel av Sverige. Området vert nokre gonger kalla for den siste villmarka i Europa. Lappland (fi. Lappi) er òg namnet på eit finsk landskap, sjå Lappland i Finland.

Lappland er delt mellom Västerbottens län og Norrbottens län. 

Mange forfattarar, målarar og andre kunstnarar har vorte inspirerte av Lappland, mellom anna Ernst Didring og Per Daniel Holm.

Naturen i Lappland 
Naturen i Lappland vert for ein stor del utgjort av skog (barskog og fjellbjørkeskog), tundra og fjell.

Kommunar 
 Arjeplogs kommun
 Arvidsjaurs kommun
 Dorotea kommun
 Gällivare kommun
 Jokkmokks kommun
 Kiruna kommun
 Lycksele kommun
 Malå kommun
 Sorsele kommun
 Storumans kommun
 Vilhelmina kommun
 Åsele kommun

Innsjøar 
 Akkajaure
 Hornavan
 Stora Lulevatten
 Storuman
 Torneträsk
 Uddjaure
 Vassaraträsk

Vassdrag 
 Luleälven
 Kalixälven
 Piteälven
 Skellefteälven
 Torneälven
 Umeälven
 Ångermanälven

Sjå òg 
 Lappland
 Sápmi
 Samar
 Landskap i Sverige

Bakgrunnsstoff 
 Høyr på nokre av talemåla i Lappland 

Västerbottens län
Norrbottens län
Landskap i Sverige
Obstfelderprisen

Obstfelderprisen er ein litteraturpris innstifta av Stavanger kommune med støtte av oljeselskapet BP Norway. Prisen skal gå til ein diktar frå eit nordisk land som har eit forfattarskap av høg litterær kvalitet. Prisvinnaren skal vere frå eit av dei nordiske landa. Han blir delt ut anna kvart år og er på 50 000 kroner og eit grafisk blad.

I 1999 trekte BP Norway seg som sponsor. Forsøk frå Stavanger bibliotek på å finna ein ny støttespelar har så langt feila, og prisen er derfor ikkje blitt delt ut sidan 1997.

Prisvinnarar 
 1993: Tor Ulven
 1995: Ulf Eriksson
 1997: Gro Dahle

Bakgrunnsstoff 
 Om litteraturpriser

Norske litteraturprisar
Skipingar i 1993
Indisk mat

Indisk mat er eit samleomgrep for mat og matkultur frå dei ulike kulturane på det indiske subkontinentet. Felles for dei fleste typane indisk mat er den utstrakte bruken av sausar som er smaksette med sterke og/eller søte krydder. Mykje av maten er prega av den indiske vegetartradisjonen, med stor vekt på linseretter, grønsaker og basismat som ris og brød. Nokre tradisjonar bruker likevel mykje kjøt og fisk.

Av dei ulike typane indisk mat kan nemnast nordindisk mat (inkludert panjabisk mat), bengalsk mat og sørindisk mat (inkludert tamilsk mat).

Bakgrunnsstoff 

 
Mattradisjonar
Mat
Mat
Mat
Mat
Sjiva

Sjiva (sanskrit शिव, 'Śiva') ofte òg stava Shiva, er ein viktig guddom i hinduismen. Han blir kalla den øydeleggjande guden i trimurtien, og blir framstilt som ein ustyrleg og kraftfull, men òg godgjerande gud som kjempar mot vondskap.

Mange hinduar ser på Sjiva som den viktigaste forma av Gud. Desse blir kalla sjaivittar.

Familie 

Sjiva er gift med Uma, som også er kjend under mange andre namn og inkarnasjonar, som Parvati, Lalitha og Sati. Sjølv blir ikkje Sjiva fødd på jorda, men vitjar henne i si eiga gudeform.

Sjiva og Uma er foreldre til Ganesja (Ganapati) og Kartikeja (Murugan).

Form 

I hinduisk mytologi er Sjiva ein asket som ofte sit fordjupa i meditasjon på heimfjellet sitt Kailasj. Det er òg i denne stillinga ein gjerne ser han på bilde og i skulpturar. Ei anna vanleg form er den dansande Sjiva, Nataradja, som dansar øydelegginga, og dermed gjenfødinga av verda.

Av utsjånad blir guden gjerne framstilt som ein halvnaken asket kledd i eit dyreskinn, med kremeringsoske på huda og langt, utselt hår der det sit ein halvmåne. Sjiva blir likevel ikkje tilbeden i denne forma, men som ein enkel rundt eller avlang stein, lingam.

Symbol 
Guden har eit tredje auge i pannen som står for visdom og kan senda ut ustyrleg øydeleggjande energi. Han har tre vassrette linjer (vibhuti) som pannemerke og held ein trefork. Desse kan mellom anna symbolisera trimurtien.

Andre viktige symbol ein gjerne finn saman med guden er ei tromme som skal vera opphavet til aum-lyden, ein kobra rundt halsen, og elvegudinna Ganga som strøymer frå håret hans.

Bakgrunnsstoff 

Trimurtien
Hindugudar